ANUNŢ

**privind organizarea consultării publice asupra proiectului Hotărârii Guvernului pentru aprobarea Regulamentului privind bateriile și acumulatorii și deșeurile de baterii și acumulatori**

 În conformitate cu prevederile Legii nr. 239-XVI din 13 noiembrie 2008 privind transparenţa în procesul decizional, Ministerul Agriculturii, Dezvoltării Regionale și Mediului anunţă, începând cu 01.11.2017, iniţierea consultărilor publice asupra proiectului Hotărârii Guvernului pentru aprobarea Regulamentului privind bateriile și acumulatorii și deșeurile de baterii și acumulatori.

 ***Scopul proiectului*** constă în crearea unui sistem de gestionare a deşeurilor de baterii și acumulatori ce ar permite prevenirea formării acestora prin implementarea principiului „responsabilitatea extinsă a producătorului”, prin elaborarea normativelor de reglementare armonizate la legislaţia UE pentru aceste tipuri de deșeuri specifice.

***Necesitatea elaborării*** şi adoptării proiectului menționat reiese din faptul că, la mometul de față nu există un act regulatoriu, ce ar reglementa procesul de prevenire, valorificare și eliminare a deșeurilor menționate, precum și creșterea continuă a volumului acestora, cât și în scopul realizării prevederilor Planului naţional de acţiuni pentru implementarea Acordului de Asociere Republica Moldova – Uniunea Europeană, în perioada 2017-2019, aprobat prin Hotărârea Guvernului nr. 1472 din  30.12.2016.

 ***Beneficiarii proiectului*** sunt autorităţile publice centrale şi locale, agenții economici, persoane fizice și juridice din Republica Moldova.

 ***Rezultatul scontat*** de pe urma aprobării proiectului Hotărârii Guvernului pentru aprobarea Regulamentului privind bateriile și acumulatorii și deșeurile de baterii și acumulatori constă în diminuarea poluării mediului și a efectelor negative asupra sănătății populației.

Recomandările pe marginea proiectului Hotărârii Guvernului sus menţionat, pot fi expediate până la data de 01.12.2017 în adresa dnei Carolina Banaru, consultant principal, Direcţia Politici de management al deșeurilor și substanțelor chimice, la adresa de email: carolina.banaru@madrm.gov.md, la nr. de telefon 022 204 526, sau la adresa: mun. Chişinău, str. Constantin Tănase 9, biroul 613, Ministerul Agriculturii, Dezvoltării Regionale și Mediului.

 Proiectul Hotărârii Guvernului pentru aprobarea Regulamentului privind bateriile și acumulatorii și deșeurile de baterii și acumulatori este disponibil pe pagina web oficială a Ministerului: [www.madrm.gov.md](http://www.madrm.gov.md).